proxectonos/corpus_dominio_legal_administrativo_tmp huggingface dataset:
ORDE do 17 de xuño de 2008 pola que se modifica a do 18 de marzo de 2008, pola que se regulan as bases polas que se rexerá a concesión de subvencións destinadas á prestación de servizos sociais polas corporacións locais e se procede á súa convocatoria.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 25/06/2008

A Orde do 18 de marzo de 2008 pola que se regulan as bases polas que se rexerá a concesión de subvencións destinadas á prestación de servizos sociais polas corporacións locais e se procede á súa convocatoria (DOG nº 60, do 28 de marzo), establece, no seu artigo 7, un importe total dispoñible para o exercicio 2008 de 34.414.748 , destinado ao financiamento das subvencións que, ao abeiro dela, poderán ser concedidas aos solicitantes, «sen prexuízo de ulteriores variacións producidas como consecuencia de modificacións orzamentarias».
En consecuencia, como existen dispoñibilidades orzamentarias que poden ser utilizadas para os mesmos fins, procedentes de xeracións e incorporación de créditos, así como de remanentes procedentes doutras liñas de axudas existentes nos orzamentos de gastos deste centro directivo, cómpre ampliar o importe dos créditos destinados ao financiamento das subvencións que poderán ser concedidas ao abeiro da referida Orde do 18 de marzo de 2008 na contía adicional de 5.580.123,46  para o presente exercicio 2008, de 577.645  para a anualidade 2009, de 1.095.124,80  para a anualidade 2010 e de 912.604  para a anualidade 2011, coa finalidade de facer chegar estas subvencións ao maior número de beneficiarios posible e en contía suficiente para garantir unha axeitada prestación dos servizos sociais por parte das corporacións locais.
Por todo o exposto e no uso das facultades que me foron conferidas,
DISPOÑO:
Artigo único.
1. Amplíase o importe total destinado ao financiamento das subvencións que se van conceder ao abeiro da Orde do 18 de marzo de 2008, pola que se regulan as bases polas que se rexerá a concesión de subvencións destinadas á prestación de servizos sociais polas corporacións locais e se procede á súa convocatoria, nas seguintes contías, aplicacións orzamentarias e anualidades:
Ano 2008:
05.41.312F.460.0 polo importe de 3.119,06 .
05.41.312F.460.0 polo importe de 772,94 .
05.41.312F.460.0 polo importe de 177.631,51 .
05.41.313C.460.3 polo importe de 218.000,00 .
05.41.313C.460.5 polo importe de 691.684,83 .
05.41.313C.460.6 polo importe de 963.071,99 .
05.41.312E.760.0 polo importe de 3.000.000,00 .
05.41.313C.760.0 polo importe de 2.070,00 .
05.41.313C.760.1 polo importe de 499.909,44 .
05.41.313C.760.2 polo importe de 23.863,69 .
Ano 2009:
05.41.313C.760.2 polo importe de 577.645,00 .
Ano 2010:
05.41.313C.760.2 polo importe de 1.095.124,80 .
Ano 2011:
05.41.313C.760.2 polo importe de 912.604,00 .
2. Esta modificación non afecta o prazo establecido na referida orde para a presentación de solicitudes.
Disposición derradeira
Única.-Esta disposición entrará en vigor o día seguinte ao da súa publicación.
Santiago de Compostela, 17 de xuño de 2008.
Anxo Manuel Quintana González
Vicepresidente da Igualdade e do Benestar
CORRECCIÓN de erros.-Resolución do 25 de abril de 2008 pola que se procede á publicación das subvencións concedidas en virtude da Resolución do 18 de decembro de 2007, que anuncia convocatoria pública de subvencións ao sector escénico e musical para o ano 2008.
INSTITUTO GALEGO DAS ARTES ESCÉNICAS E MUSICAIS — III. OUTRAS DISPOSICIÓNS — 19/06/2008

Advertido erro na devandita resolución publicada no Diario Oficial de Galicia número 88, do xoves 8 de maio de 2008, cómpre facer as oportunas correccións:
-Na páxina 8.294, na modalidade A-2a). Teatro de actor e de monicreques (modalidade anual), no solicitante quinto: onde di: «A Factoría Teatro», debe dicir: «A Factoría Teatro-Disque Danza».
-Na páxina 8.295, na modalidade A-2b). Teatro de actor e de monicreques (modalidade bianual), na epígrafe «Funcións que se van realizar» correspondentes ao solicitante sétimo, Áncora Produccións, S.L., onde di: «19», debe dicir: «15».
-Na páxina 8.295, na modalidade A-2b). Teatro de actor e de monicreques (modalidade bianual), na epígrafe «Funcións que se van realizar» correspondentes ao Total, liña nove, onde di: «130», debe dicir: «126».
RESOLUCIÓN do 28 de maio de 2008, da Secretaría Xeral da Consellería de Vivenda e Solo, pola que se lles dá publicidade aos convenios de colaboración subscritos por esta consellería no primeiro cuadrimestre do ano 2008.
CONSELLERÍA DE VIVENDA E SOLO — III. OUTRAS DISPOSICIÓNS — 19/06/2008

O artigo 11 da Lei 4/2006, do 30 de xuño, de transparencia e boas prácticas na Administración pública galega impón a cada Consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no primeiro cuadrimestre do ano 2008.
En consecuencia, e para lle dar cumprimento a esa obriga,
DISPOÑO:
Artigo único.-Darlle publicidade á relación dos convenios subscritos pola Consellería de Vivenda e Solo nos meses de xaneiro, febreiro, marzo e abril do ano 2008, que se incorpora como anexo a esta resolución.
Santiago de Compostela, 28 de maio de 2008.
Rosa Losada Suárez
Secretaría xeral da Consellería de Vivenda e Solo
Ver referencia pdf "11800D014P052.PDF"
RESOLUCIÓN do 29 de maio de 2008, da Secretaría Xeral da Consellería do Medio Rural, pola que se lles dá publicidade aos convenios subscritos por esta consellería no primeiro cuadrimestre do ano 2008.
CONSELLERÍA DO MEDIO RURAL — III. OUTRAS DISPOSICIÓNS — 19/06/2008

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño) impón a cada consellería da Xunta de Galicia a obriga de publicar, no Diario Oficial de Galicia, unha relación dos convenios de colaboración subscritos no primeiro cuadrimestre do ano.
En consecuencia, e para lle dar cumprimento a esa obriga,
DISPOÑO:
Artigo único.-Darlle publicidade á relación dos convenios subscritos pola Consellería do Medio Rural nos meses de xaneiro, febreiro, marzo e abril do ano 2008 que se incorpora como anexo a esta resolución.
Santiago de Compostela, 29 de maio de 2008.
Alberte Souto Souto
Secretario xeral da Consellería do Medio Rural
Ver referencia pdf "11800D010P031.PDF"
ORDE do 9 de xuño de 2008 pola que se fixan os prezos de venda ao público de diversas publicacións dos órganos superiores da Presidencia da Xunta de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 19/06/2008

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala que os prezos privados sexan fixados polas consellerías correspondentes, atendendo ás condicións e circunstancias do mercado en que operen, sen prexuízo de que excepcionalmente se poidan aplicar subvencións reguladoras, logo de emitido o informe favorable pola Consellería de Economía e Facenda, para seren publicados no Diario Oficial de Galicia.
Para cumprir este mandato, e despois de emitir o preceptivo informe favorable a Consellería de Economía e Facenda,
DISPOÑO:
Artigo único.
1. Quedan aprobados os prezos de venda ao público das publicacións editadas polos órganos superiores da Presidencia da Xunta de Galicia que se relacionan no anexo.
2. Estes prezos entenderanse co IVE incluído.
Santiago de Compostela, 9 de xuño de 2008.
José Luís Méndez Romeu
Conselleiro de Presidencia, Administracións
Públicas e Xustiza
ANEXO
-A publicidade televisiva en Galicia 20 .
-Aula de galego 1. Libro do alumno 18 .
-Bohemia. Revista semanal ilustrada (A Habana, 25 de abril de 1915) 11 .
-Galicia. Revista semanal ilustrada (A Habana, 1902-1930) (Facsímile dos anos 1904-1905) 60 .
-Glosario de termos para a avaliación de linguas 5 .
-El Gallego. Periódico semanal, órgano de los intereses de su nombre 8 .
-O cancioneiro de Pero Meendiz da Fonseca 7 .
-Saudade (Verba Galega nas Américas) 11 .
RESOLUCIÓN do 11 de xuño de 2008, da Secretaría Xeral de Emigración, pola que se abre un novo prazo de presentación de solicitudes do Programa de escolas abertas presenciais 2008 destinadas aos cidadáns galegos  residentes no exterior, convocado por Resolución do 21 de abril de 2008.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 19/06/2008

Mediante Resolución do 21 de abril de 2008 (DOG nº 83 do 30 de abril de 2008), a Secretaría Xeral de Emigración convocou o Programa de escolas abertas presenciais 2008 destinadas aos cidadáns galegos residentes no exterior.
Rematado o prazo de presentación de solicitudes o 30 de maio de 2008, o número de solicitudes para algunhas modalidades do Programa de escolas abertas presenciais 2008 destinadas aos cidadáns galegos residentes no exterior é inferior ao número de prazas convocadas. De acordo co anterior, o secretario xeral de Emigración en virtude das competencias que ten atribuídas,
DISPOÑO:
Artigo único.-Abrir un novo prazo de presentación de solicitudes do Programa de escolas abertas presenciais 2008 destinadas aos cidadáns galegos residentes no exterior, de sete días hábiles contados desde o día seguinte ao da publicación desta resolución no Diario Oficial de Galicia, nas seguintes modalidades do Programa de escolas abertas presenciais 2008 destinadas aos cidadáns galegos residentes no exterior, e para o número de prazas que figuran a continuación:
Buenos Aires ( Arxentina).
-Formación de voluntariado social: 17 prazas.
-Gaita tradicional galega: 14 prazas.
-Baile tradicional galego: 8 prazas.
Montevideo (Uruguai).
-Formación de voluntariado social: 14 prazas.
-Gaita tradicional galega: 20 prazas.
-Baile tradicional galego: 11 prazas.
Caracas (Venezuela).
-Gaita tradicional galega: 16 prazas.
Contra esta resolución, que é definitiva na vía administrativa, cabe interpoñer potestativamente recurso de reposición ante o mesmo órgano que a ditou no prazo dun mes contado a partir do día seguinte ao da súa publicación no Diario Oficial de Galicia.
Así mesmo, poderá interpoñerse recurso contencioso administrativo ante o Tribunal Superior de Xustiza de Galicia, no prazo de dous meses contados a partir do día seguinte ao da publicación, de acordo co establecido na Lei 29/1998, do 13 de xullo, da xurisdición contencioso administrativa.
Santiago de Compostela, 11 de xuño de 2008.
Manuel Luís Rodríguez González
Secretario xeral de Emigración
ORDE do 12 de xuño de 2008 pola que se ditan instrucións sobre a xornada de traballo do persoal da Administración da Xunta de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 19/06/2008

O Consello da Xunta de Galicia, na súa reunión do día 6 de febreiro de 1990, adoptou un acordo relativo ao réxime vixente en materia de xornada laboral e horario de traballo. Nel establecíase que a xornada de traballo de todo o persoal funcionario ao servizo da Administración da Xunta de Galicia será de trinta e sete horas e trinta minutos semanais, e que o horario de traballo deberá ser realizado por todo o persoal funcionario entre as 7.45 e as 15.15 horas.
Á vista do tempo transcorrido desde esta regulación, faise necesario introducir algunhas melloras dirixidas a regular a xornada de verán, dun xeito expreso, co obxecto de facilitar a conciliación da vida persoal, familiar e laboral, dos empregados públicos. Por iso, o inicio da xornada de verán faise coincidir co remate do curso escolar sen que isto supoña redución do período de desfrute.
Na súa virtude, e en uso das competencias atribuídas polo artigo 13.1º da Lei 4/1988, do 26 de maio, da función pública de Galicia, e polo artigo 1 do Decreto 37/2007, do 15 de marzo, polo que se establece a estrutura orgánica da Consellería de Presidencia, Administracións Públicas e Xustiza,
DISPOÑO:
Artigo 1º.-Xornada de verán.
Durante o período abranguido entre o 21 de xuño e o 21 de setembro de 2008, ambos inclusive, establécese unha xornada intensiva de traballo, a razón de seis horas continuadas de traballo, que se desenvolverá entre as oito horas e trinta minutos e as catorce horas e trinta minutos, de luns a venres.
Esta xornada queda condicionada a que os servizos públicos queden debidamente garantidos.
Trátase dun aumento do período de desfrute, sen que iso supoña diminución do horario, nin ampliación do ámbito subxectivo deste. En consecuencia, non desfrutará desta ampliación da duración da xornada de verán aquel persoal ao que non se lle aplicaba o horario de verán e o suxeito a un réxime especial de horario.
Artigo 2º.-Oficinas de información e atención ao cidadán e rexistros.
Nas oficinas de información e atención ao cidadán e rexistros previstos na disposición adicional segunda, puntos b) e c) do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, se crea o Rexistro Telemático da Xunta de Galicia e se regula a atención ao cidadán, a xornada intensiva de verán desenvolverase, durante o período abranguido entre o 21 de xuño e o 21 de setembro de 2008, ambos inclusive, de oito horas e trinta minutos a catorce horas e trinta minutos, de luns a sábados.
Santiago de Compostela, 12 de xuño de 2008.
José Luis Méndez Romeu
Conselleiro de Presidencia, Administracións Públicas e Xustiza
RESOLUCIÓN do 13 de xuño de 2008 pola que se fan públicas as listas provisionais de solicitudes excluídas e pendentes de emenda, presentadas ao abeiro da Orde do 31 de marzo de 2008 de subvencións a entidades sen ánimo de lucro para o desenvolvemento de actividades deportivas no ano 2008.
CONSELLERÍA DE CULTURA E DEPORTE — III. OUTRAS DISPOSICIÓNS — 26/06/2008

De conformidade co disposto na Orde do 31 de marzo de 2008, da Consellería de Cultura e Deporte, pola que se regula o réxime de concesión de subvencións a entidades sen ánimo de lucro para o desenvolvemento de actividades deportivas no ano 2008 (DOG nº 69, do 10 de abril), recibidas as solicitudes nos correspondentes servizos provinciais de Deportes e, rematada a fase de revisión da documentación achegada e comprobado o grao de cumprimento dos requisitos establecidos na devandita orde, esta dirección xeral
RESOLVE:
Primeiro.
a) Publicar a lista provisional de solicitudes excluídas e os motivos da exclusión. Tal relación provisional recóllese no anexo I a esta resolución, ordenada segundo o seu número de expediente e diferenciada por provincias.
b) Publicar a lista provisional de solicitudes pendentes de emenda da documentación achegada. Tal relación provisional recóllese no anexo II a esta resolución, ordenada segundo a modalidade deportiva e diferenciada por provincias.
Segundo.-Estas listas exporanse tamén na páxina web www.deportegalego.eu, nos taboleiros de anuncios dos servizos provinciais e da Dirección Xeral para o Deporte.
Terceiro.-Os interesados poderán formular reclamacións, emendar os erros e a falta de documentación nun prazo de 15 días naturais contados a partir do día seguinte ao da publicación desta resolución no Diario Oficial de Galicia, ante os respectivos servizos provinciais de Deportes e da Dirección Xeral para o Deporte. Transcorrido este prazo sen que se emenden as causas de exclusión arquivarase o expediente, logo da resolución de arquivo nos termos previstos no artigo 42 da Lei 30/1992, do 26 de novembro, modificada pola Lei 4/1999, do 13 de xaneiro, de réxime xurídico das administracións públicas e do procedemento administrativo común.
Santiago de Compostela, 13 de xuño de 2007.
Marta Souto González
Directora xeral para o Deporte
Ver referencia pdf "12300D006P043.PDF"
Ver referencia pdf "12300D007P052.PDF"
CORRECCIÓN de erros.-Resolución do 9 de xuño de 2008 pola que se aproba a convocatoria ordinaria para solicitar a avaliación previa á asignación das retribucións adicionais relativas ao complemento de recoñecemento á excelencia curricular e se abre o prazo para a presentación de solicitudes.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/06/2008

Advertido erro na Resolución do 9 de xuño de 2008, publicada no Diario Oficial de Galicia nº 118, do 19 de xuño, pola que se aproba a convocatoria ordinaria para solicitar a avaliación previa á asignación das retribucións adicionais relativas ao complemento de recoñecemento á excelencia curricular e se abre o prazo para a presentación de solicitudes, débese facer a seguinte corrección:
Na base sétima da citada resolución onde di: «O prazo para presentar as instancias en que se solicita a asignación das retribucións adicionais relativas ao complemento de recoñecemento curricular docente e investigador será de 30 días naturais contados desde o día seguinte á publicación desta resolución no Diario Oficial de Galicia», debe dicir: «O prazo para presentar as instancias en que se solicita a asignación das retribucións adicionais relativas ao complemento de recoñecemento curricular docente e investigador será de 40 días naturais contados desde o día seguinte á publicación desta resolución no Diario Oficial de Galicia».
Nota: esta corrección non modifica o día de apertura do prazo de presentación de instancias; só modifica o día de finalización.
ORDE do 9 de xullo de 2008 pola que se fai pública a ampliación do importe existente para a concesión de axudas destinadas á programación de cursos do Plan nacional de formación e inserción profesional na Comunidade Autónoma de Galicia para 2008, convocadas pola Orde do 3 de decembro de 2007.
CONSELLERÍA DE TRABALLO — III. OUTRAS DISPOSICIÓNS — 23/07/2008

A Orde do 3 de decembro de 2007 (DOG nº 237, do 10 de decembro), establece na súa disposición adicional cuarta que se poderán ditar resolucións complementarias cando existan fondos provenientes de renuncias de subvencións inicialmente concedidas, de incrementos das cantidades asignadas á comunidade autónoma pola Administración do Estado ou doutros remanentes dos módulos.
En consecuencia, como existen outras dotacións que poden ser utilizadas para os mesmos fins, cómpre ampliar o importe dos créditos destinados ás axudas que poderán ser concedidas ao abeiro da referida Orde do 3 de decembro de 2007, coa finalidade de facer chegar estas ao maior número de beneficiarios posibles.
Por todo o exposto e en uso das facultades que me foron conferidas,
DISPOÑO:
Artigo único.
Primeiro.-Amplíase o importe total das axudas que se van conceder ao abeiro da Orde do 3 de decembro de 2007, nas seguintes contías e aplicacións orzamentarias, que figuran dotadas nos orzamentos xerais da Comunidade Autónoma de Galicia para o ano 2008:
16.03.323A.481.0 polo importe de 910.559,04 euros, código proxecto 200700645.
Segundo.-Esta modificación non afecta o prazo establecido na referida orde para a presentación de solicitudes.
Santiago de Compostela, 9 de xullo de 2008.
Ricardo Jacinto Varela Sánchez
Conselleiro de Traballo
RESOLUCIÓN do 7 de xullo de 2008 pola que se procede á publicación das subvencións concedidas en virtude da Orde do 28 de febreiro de 2008 pola que se anuncian axudas económicas destinadas a subvencionar a realización de obras de construción, adaptación e mellora das sedes das entidades locais de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 23/07/2008

De conformidade co disposto no artigo 18.1º da Lei 38/2003, do 17 de novembro, xeral de subvencións, e no artigo 15.1º da Lei 9/2007, do 13 de xuño, de subvencións de Galicia, procédese á publicación das subvencións concedidas por resolución do conselleiro de Presidencia, Administracións Públicas e Xustiza no anexo.
Finalidade da axuda: realización de obras de construción, adaptación e mellora das sedes das entidades locais de Galicia.
Norma reguladora: Orde do 28 de febreiro de 2008 pola que se anuncian axudas económicas destinadas a subvencionar a realización de obras de construción, adaptación e mellora das sedes das entidades locais de Galicia (DOG nº 48, do 7 de marzo).
Aplicación orzamentaria 06.08.141.A.760.0 do exercicio 2008.
Santiago de Compostela, 7 de xullo de 2008.
Matilde Begoña Rodríguez Rumbo
Directora xeral de Administración Local
Ver referencia pdf "14200D003P120.PDF"
CORRECCIÓN de erros.-Orde do 21 de maio de 2008 pola que se establecen as bases reguladoras do Programa Manuel Colmeiro de axudas á incentivación da consolidación de investigadores cunha traxectoria destacada e alto potencial investigador nos centros do Sistema Galego de Ciencia e Tecnoloxía, dentro do programa de recursos humanos do Plan Galego de Investigación, Desenvolvemento e Innovación Tecnolóxica-Incite (2006-2010).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 23/07/2008

Advertidos erros na devandita orde, publicada no DOG número 105, do día luns, 2 de xuño de 2008, cómpre facer as seguintes correccións:
Na páxina 10.276, columna dereita, liña 2ª, onde di: «Primeira.-Programa Ramón y Cajal e Programa», debe dicir: «Primeira.-Programa Ramón y Cajal e equivalentes e Programa».
Na páxina 10.276, columna dereita, liña 6ª, onde di: «investigadores do Programa Ramón y Cajal das convocatorias», debe dicir: «investigadores do Programa Ramón y Cajal -e programas equivalentes- das convocatorias».
CORRECCIÓN de erros.-Orde do 20 de xuño de 2008 pola que se constitúe a comisión para o estudo e preparación do Libro branco da Xustiza en Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 27/06/2008

Advertidos erros na Orde do 20 de xuño de 2008 pola que se constitúe a comisión para o estudo e preparación do Libro branco da Xustiza en Galicia, publicada no DOG nº 120, do 23 de xuño, cómpre realizar as seguintes correccións:
Na páxina 12.182 no artigo terceiro, composición, onde di:
«-Juan Carlos Horro González, fiscal xefe de área de Vigo.
-David de la Fuente Valdés, fiscal, Asociación Profesional e Independente de Fiscais.
-Asunción Barro Calle, secretaria xudicial, Colexio Nacional de Secretarios Xudiciais».
Debe dicir:
«-Juan Carlos Aladro Fernández, fiscal xefe provincial de Pontevedra.
-Santiago Aba Garrote, fiscal, Asociación Profesional e Independente de Fiscais.
-María Asunción Barrio Calle, secretaria xudicial, Colexio Nacional de Secretarios Xudiciais».
CORRECCIÓN de erros.-Decreto 137/2008, do 5 de xuño, polo que se desenvolve o réxime xurídico dos humidais protexidos e se crea o Inventario de humidais de Galicia.
CONSELLERÍA DE MEDIO AMBIENTE E DESENVOLVEMENTO SOSTIBLE — I. DISPOSICIÓNS XERAIS — 30/06/2008

Advertido o erro no devandito decreto publicado no Diario Oficial de Galicia número 122, do mércores 25 de xuño de 2008, cómpre facer a seguinte corrección:
Na páxina 12.490, na columna da esquerda, no punto 2 do artigo 8, onde di: «As excepcións ás limitacións e prohibicións recollidas nas letras g), i) e k)» debe dicir: «As excepcións ás limitacións e prohibicións recollidas nas letras g), i) e j)».
RESOLUCIÓN do 21 de xullo de 2007, do tribunal designado para cualificar as probas para a obtención e renovación do certificado CE de conselleiros de seguridade para o transporte de mercadorías perigosas por estrada e por ferrocarril, convocadas por Resolución do 28 de febreiro de 2008, da Dirección Xeral de Transportes (Diario Oficial de Galicia número 69, do 10 de abril), pola que se anuncia a exposición pública da relación definitiva de admitidos e excluídos e se determinan os horarios de realización dos correspondentes exercicios.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 30/07/2008

En sesión do tribunal designado para avaliar as probas para a obtención e renovación do certificado CE de conselleiros de seguridade para o transporte de mercadorías perigosas por estrada e por ferrocarril, convocadas por Resolución do 28 de febreiro de 2008, da Dirección Xeral de Transportes (Diario Oficial de Galicia número 69, do 10 de abril), acordouse, de conformidade co disposto nas bases quinta punto 5, sexta punto 2 da mencionada resolución:
Primeiro.-Facer pública a relación definitiva de admitidos e excluídos para a realización das probas dirixidas á obtención e renovación do certificado CE de conselleiros de seguridade para o transporte de mercadorías perigosas por estrada e por ferrocarril, procedéndose á exposición pública da referida lista definitiva nos servizos centrais da Consellería de Política Territorial, Obras Públicas e Transportes, nos servizos provinciais de transportes e nas delegacións provinciais da citada consellería.
Segundo.-As correspondentes probas terán lugar o día 11 de outubro de 2008 no Pazo de Congresos; avenida San Lázaro, s/n, de Santiago de Compostela e realizaranse nos horarios que a seguir se indican:
-Modalidade por estrada:
Obtención certificado	Renovación certificado
Todas as clases	8.30 h.		 9.30 h.
Clase 1	11.00 h.		12.00 h.
Clase 2	16.00 h.		17.00 h.
Clase 7	11.00 h.		---------
Clase 3 e máis	8.30 h.		 9.30 h.
UN 1202-1203 e 1223	18.00 h.		---------
-Modalidade por ferrocarril:
Obtención certificado	Renovación certificado
Todas as clases	16.00 h.	 	17.00 h.
Clase 1	----		-----
Clase 2	----		-----
Clase 7	----		-----
Clase 3 e máis	----		-----
UN 1202-1203-1223	----		-----
Terceiro.-As portas do recinto abriranse 30 minutos antes do comezo de cada exercicio, para os efectos de que os aspirantes fagan nel a súa entrada, procedéndose ao peche das portas e ao comezo dos exercicios nos horarios sinalados.
Cuarto.-Os aspirantes terán que presentarse provistos do orixinal do seu documento nacional de identidade, e o domicilio que figure neste deberá estar incluído no ámbito territorial ao que se estenda a actuación deste tribunal. Non se permitirá o acceso ao recinto onde se realicen os exercicios a aqueles candidatos que se presenten carecendo da documentación que se acaba de indicar.
Así mesmo, os aspirantes deberán ir provistos de lapis do número 2 e goma de borrar.
Santiago de Compostela, 21 de xullo de 2008.
Xosé Lluis Fernández Suárez
Presidente do tribunal
RESOLUCIÓN do 18 de xuño de 2008, da Dirección Xeral de Conservación da Natureza, pola que se lles dá publicidade aos beneficiarios das axudas concedidas ao abeiro da Orde do 31 de decembro de 2007, pola que se establecen as bases reguladoras para a concesión de axudas a entidades colaboradoras de pesca fluvial para o fomento da riqueza piscícola e se convocan para o ano 2008.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 30/07/2008

De conformidade co disposto no artigo 18 da Lei 38/2003, xeral de subvencións, no artigo 78.8º do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, e no artigo 10 da Orde do 31 de decembro de 2007, pola que se establecen as bases reguladoras para a concesión de axudas a entidades colaboradoras de pesca fluvial para o fomento da riqueza piscícola e se convocan para o ano 2008, procédese mediante esta resolución á publicación do extracto das axudas outorgadas pola Consellería de Medio Ambiente e Desenvolvemento Sostible ao abeiro da Orde do 31 de decembro de 2007, pola que se establecen as bases reguladoras para a concesión de axudas a entidades colaboradoras de pesca fluvial para o fomento da riqueza piscícola e se convocan para o ano 2008.
Deste xeito, cómpre sinalar, polo que atinxe ás axudas concedidas con cargo aos orzamentos xerais da Comunidade Autónoma de Galicia para o ano 2008, o seguinte:
a) Norma reguladora da convocatoria: Orde do 31 de decembro de 2007 pola que se establecen as bases reguladoras para a concesión de axudas a entidades colaboradoras de pesca fluvial para o fomento da riqueza piscícola e se convocan para o ano 2008.
b) Aplicación orzamentaria: 15.02.541B.781.0.
c) Crédito orzamentario: 174.000 .
d) Destinatarios: sociedades ou asociacións que teñan o nomeamento de entidade colaboradora, de conformidade co disposto na Lei 7/1992, do 24 de xullo, de pesca fluvial, e no Regulamento de ordenación da pesca fluvial e dos ecosistemas acuáticos continentais.
e) Entidades beneficiarias, importe e finalidade das axudas: ver anexo.
Santiago de Compostela, 18 de xuño de 2008.
Xosé Benito Reza Rodríguez
Director xeral de Conservación da Natureza
Ver referencia pdf "14600D013P053.PDF"
CORRECCIÓN de erros.-Orde do 25 de xuño de 2008 pola que se establecen as bases reguladoras para a concesión, en réxime de concorrencia competitiva, das subvencións destinadas aos concellos da Comunidade Autónoma de Galicia para o desenvolvemento do Programa Concellos Dixitais 2008-2009, no marco do Plan Estratéxico Galego da Sociedade da Información e o Plan Avanza, e se procede á súa convocatoria (código de procedemento IN516B).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 30/07/2008

Advertidos erros na orde de referencia, publicada no DOG nº 128, do 3-7-2008, en relación ao anexo V, cómpre substituílo o anexo V, quedando da seguinte forma:
Ver referencia pdf "14600D013P053.PDF"
RESOLUCIÓN do 11 de xullo de 2008, da Secretaría Xeral de Emigración, pola que se procede á publicación das subvencións concedidas en virtude da Resolución do 4 de marzo de 2008 pola que se establecen subvencións para o desenvolvemento de accións formativas ligadas á inserción laboral destinadas a persoas retornadas e inmigrantes.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 30/07/2008

De conformidade co establecido no artigo 15 da Lei 9/2007, do 13 de xuño, de subvencións de Galicia, e de acordo co disposto no artigo 9.1º da Resolución do 4 de marzo de 2008, da Secretaría Xeral de Emigración, pola que se establecen subvencións para o desenvolvemento de accións formativas ligadas á inserción laboral destinadas a persoas retornadas e inmigrantes e se procede á súa convocatoria, por esta resolución procédese á publicación das axudas concedidas ao abeiro da devandita resolución de convocatoria.
Finalidade da axuda: estas axudas teñen como finalidade promover a mellora da cualificación profesional e facilitar a incorporación ao mercado de traballo das persoas retornadas e inmigrantes, mediante o financiamento de accións formativas que teñan unha clara conexión co emprego e a inserción laboral, desenvolvidas por organizacións empresariais, profesionais ou sindicais, ou por asociacións sen fins de lucro que teñan vinculación co emprego e as migracións.
Norma reguladora: Resolución do 4 de marzo de 2008, da Secretaría Xeral de Emigración, pola que se establecen subvencións para o desenvolvemento de accións formativas ligadas á inserción laboral destinadas a persoas retornadas e inmigrantes e se procede á súa convocatoria (Diario Oficial de Galicia nº 51, do 12 de marzo).
Aplicación orzamentaria: 04.50.312C.481.0.
Crédito orzamentario: 300.000 .
Relación das entidades beneficiarias e do importe da axuda concedida a cada unha delas, por orde alfabética: figura no anexo que forma parte desta resolución.
Santiago de Compostela, 11 de xullo de 2008.
Manuel Luis Rodríguez González
Secretario xeral de Emigración
Ver referencia pdf "14600D008P020.PDF"
ORDE do 24 de xullo de 2008 pola que se resolve a cesión en propiedade de vehículos especialmente preparados para os concellos da Comunidade Autónoma galega que conten con servizos de policía local.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 30/07/2008

Por Orde do 28 de decembro de 2007 (DOG nº 1, do 2 de xaneiro de 2008), a Consellería de Presidencia, Administracións Públicas e Xustiza anunciou medidas de apoio á Policía Local de Galicia, consistentes na cesión de vehículos especialmente preparados para o exercicio das súas funcións.
Analizadas as solicitudes e a súa documentación por unha comisión de valoración presidida pola directora xeral de Administración local, elaborouse a correspondente proposta mediante acta motivada, e de conformidade co artigo 5 da citada orde
RESOLVO:
Primeiro.-Ceder en propiedade vehículos equipados para uso da policía local aos seguintes concellos:
Ver referencia pdf "14600D006P019.PDF"
Segundo.-Notificarlle o contido desta resolución aos concellos beneficiarios, especificando as condicións particulares que deberán cumprir, e que se formalizarán mediante acta subscrita polo secretario xeral desta consellaría ou funcionario en que delegue, debendo constar nela o acordo de cesión e a aceptación do cesionario, segundo establece o artigo 96 bis do Decreto 50/1989, do 9 de marzo, polo que se aproba o regulamento para a execución da Lei 3/1985, do 12 de abril, do patrimonio da Comunidade Autónoma galega.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes contado a partir do día seguinte ao da publicación desta orde, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ao da publicación desta orde. En todo caso, non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 24 de xullo de 2008.
José Luis Mendez Romeu
Conselleiro de Presidencia, Administracións Públicas e Xustiza
ORDE do 9 de xullo de 2008 pola que se resolve parcialmente a concesión de material para misións de protección civil (modalidade C).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 30/07/2008

Por Orde do 28 de decembro de 2007 (DOG nº 1, do 2 de xaneiro de 2008), a Consellería de Presidencia, Administracións Públicas e Xustiza anunciou normas que regulan o réxime axudas a concellos da Comunidade Autónoma de Galicia para o financiamento dos investimentos derivados da creación, a posta en funcionamento e o desenvolvemento dos servizos municipais de protección civil, así como a cesión en propiedade de vehículos e material para misións de protección civil.
Vista a proposta de resolución da comisión avaliadora, en aplicación do artigo 6º da Orde do 28 de decembro de 2007,
RESOLVO:
Primeiro.-Conceder a cesión en propiedade de material de salvamento segundo se indica a continuación (modalidade C):
Ver referencia pdf "14600D004P011.PDF"
Ver referencia pdf "14600D005P017.PDF"
Segundo.-Notificarlle o contido desta resolución aos concellos beneficiarios, especificando as condicións particulares que deberán cumprir.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ao da publicación desta orde.
En todo caso, non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 9 de xullo de 2008.
José Luis Méndez Romeu
Conselleiro de Presidencia, Administracións Públicas e Xustiza
ORDE do 24 de xuño de 2008 pola que se dispón o inicio de actividades do Instituto Galego de Seguridade e Saúde Laboral.
CONSELLERÍA DE TRABALLO — III. OUTRAS DISPOSICIÓNS — 27/06/2008

O Instituto Galego de Seguridade e Saúde Laboral foi creado por Lei 14/2007, do 30 de outubro, como organismo autónomo dos previstos no artigo 11 b) do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, adscrito organicamente á consellería competente en materia de traballo.
Segundo o establecido na disposición transitoria primeira da devandita lei, o inicio de actividades do instituto determinarase mediante orde da persoa titular da consellería competente en materia de relacións laborais.
Por todo o exposto, e no uso das facultades que me son conferidas, de acordo co artigo 34 da Lei 1/1983, do 22 de febreiro, reguladora da Xunta e da súa Presidencia,
DISPOÑO:
Artigo único.
Establécese como data do inicio das actividades do Instituto Galego de Seguridade e Saúde Laboral o día 1 de xullo de 2008.
Disposición transitoria
Os expedientes de contratación vinculados ao ámbito competencial do instituto e á aplicación orzamentaria 16.01.321A.632.1 continuarán a ser xestionados pola Secretaría Xeral da Consellería de Traballo ata a súa terminación. Así mesmo, os gastos correspondentes a telefonía do instituto continuarán a ser xestionados pola secretaría xeral mentres non sexa resolta a súa contratación.
Disposicións derradeiras
Primeira.-Facúltase o secretario xeral da Consellería de Traballo e o director do Instituto Galego de Seguridade Social para ditar os actos e acordos necesarios para o cumprimento do disposto nesta orde.
Segunda.-Esta orde entrará en vigor o día seguinte da súa publicación no DOG.
Santiago de Compostela, 24 de xuño de 2008.
Ricardo Jacinto Varela Sánchez
Conselleiro de Traballo
ORDE do 20 de xuño de 2008 pola que se declara de interese galego a Fundación Educativa Colegio Divina Pastora e se inscribe no Rexistro Auxiliar de Fundacións deste protectorado.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 27/06/2008

Visto o expediente tramitado por instancia da Fundación Educativa Colegio Divina Pastora para a súa declaración de interese galego e a conseguinte inscrición no Rexistro Auxiliar de Fundacións de Interese Galego.
Resultando que a Consellería de Presidencia, Administracións Públicas e Xustiza, pola súa Orde do 29 de abril de 2008, Diario Oficial de Galicia do 12 de maio, clasificou de interese educativo a devandita fundación e adscribiuna á Consellería de Educación e Ordenación Universitaria en virtude da correspondente escritura pública de constitución do 8 de abril de 2008.
Atendendo a que a referida escritura pública de constitución contén os extremos previstos no artigo 11 da Lei 12/2006, do 1 de decembro, de fundacións de interese galego, e a que nos seus estatutos constan os requisitos exixidos polos artigo 12 e 13 da mesma lei autonómica.
Considerando que os fins, dotación fundacional, elementos organizativos, e demais normas reguladoras da Fundación Educativa Colegio Divina Pastora cumpren cos requisitos e condicións establecidos pola mencionada Lei 12/2006, así como polas normas de xeral aplicación que determina a Lei 50/2002, do 26 de decembro, de fundacións.
Considerando que este expediente o promoveron persoas lexitimadas para iso e que na súa tramitación se cumpriron os requisitos legais e regulamentarios exixidos tanto pola lexislación autonómica vixente en materia de fundacións de interese galego coma polas normas básicas estatais de xeral aplicación.
Esta consellería consonte o disposto no artigo 32.3º do Regulamento de organización e funcionamento do Protectorado das Fundacións de Interese Galego, aprobado polo Decreto 248/1992, do 18 de xuño, e logo do informe da asesoría xurídica deste departamento,
RESOLVE:
Primeiro.-Declarar de interese galego a Fundación Educativa Colegio Divina Pastora e proceder a inscribir a escritura pública da súa constitución no Rexistro Auxiliar de Fundacións deste protectorado, de conformidade co disposto nos artigos 52.4º, 54 e 55 da Lei 12/2006, do 1 de decembro, de fundacións de interese galego, e cos efectos previstos no artigo 5 desta lei.
Segundo.-Esta disposición, que pon fin á vía administrativa de acordo co establecido no artigo 109 c) da Lei 30/1992, de réxime xurídico das administracións públicas e do procedemento administrativo común, poderase recorrer potestativamente mediante recurso de reposición no prazo dun mes ante a persoa titular da Consellería de Educación e Ordenación Universitaria, ou ben impugnada directamente ante a Sala do Contencioso-Administrativo do Tribunal Superior de Xustiza de Galicia, no prazo de dous meses, contados desde o día seguinte ao da súa publicación no Diario Oficial de Galicia.
Santiago de Compostela, 20 de xuño de 2008.
Laura Sánchez Piñón
Conselleira de Educación e Ordenación Universitaria
CORRECIÓN de erros.-Orde do 26 de maio de 2008 pola que se determinan as bases reguladoras e se convocan prazas de bolseiros para o centro de asistencia e educación especial Santiago Apóstolo da Coruña.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 27/06/2008

Advertidos erros na páxina 12.091, na publicación da orde que se cita, efectuada no Diario Oficial de Galicia nº 119, do venres, 20 de xuño de 2008, cómpre facer as seguintes correccións:
No artigo 3º.- Solicitudes, onde di: «Os interesados deberán presentar a súa solicitude en modelo normalizado (anexo á orde) no Rexistro da Delegación Provincial da Igualdade e do Benestar da Coruña; avda. do Exército, 2, CP 15026....», debe dicir: «Os interesados deberán presentar a súa solicitude en modelo normalizado (anexo á orde) no Rexistro da Delegación Provincial da Igualdade e do Benestar da Coruña; avda. Enrique Mariñas, s/n, CP 15009...».
ORDE do 9 de xuño de 2008 pola que se fixa o prezo de venda ao público da publicación Aspectos psiquiátricos y psicológicos de los pacientes médico-quirúrgicos: manual de formación de psiquiatría de enlace.
CONSELLERÍA DE SANIDADE — III. OUTRAS DISPOSICIÓNS — 30/06/2008

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ao público da publicación editada polo Servizo Galego de Saúde e que se relaciona no anexo.
2. Este prezo entenderase, de ser o caso, con IVE incluído.
Santiago de Compostela, 9 de xuño de 2008.
María José Rubio Vidal
Conselleira de sanidade
ANEXO
Aspectos psiquiátricos y psicológicos de los pacientes médico-quirúrgicos: manual de formación de psiquiatría de enlace: 34 .
RESOLUCIÓN do 23 de xuño de 2008, da Dirección Xeral de Relacións Laborais, pola que se ordena o rexistro, o depósito e a publicación, no Diario Oficial de Galicia, do acordo adoptado o 17 de xuño de 2008, pola comisión negociadora do IV Convenio colectivo único para o persoal laboral da Xunta de Galicia.
CONSELLERÍA DE TRABALLO — III. OUTRAS DISPOSICIÓNS — 30/06/2008

En cumprimento do disposto na normativa legal sobre rexistro e depósito de convenios colectivos de traballo, Real decreto 1040/1981, artigo 2 e), e para os efectos previstos nel, faise público que no correspondente servizo desta dirección xeral presentouse o día 19 de xuño de 2008, o acordo alcanzado o 17 de xuño de 2008 pola comisión negociadora do IV Convenio colectivo único para o persoal laboral da Xunta de Galicia, consistente en engadir unha disposición transitoria décima ao citado convenio.
A Dirección Xeral de Relacións Laborais,
ACORDA:
Primeiro.-Ordenar a inscrición do referido acordo no rexistro correspondente desta dirección xeral.
Segundo.-Dispoñer a súa publicación no Diario Oficial de Galicia.
Santiago de Compostela, 23 de xuño de 2008.
Pilar Cancela Rodríguez
Directora xeral de Relacións Laborais
ANEXO
Reunida o 17 de xuño de 2008 a comisión negociadora do convenio estatutario para a modificación do IV Convenio colectivo único para o persoal laboral da Xunta de Galicia, integrada polo comité intercentros e os representantes da Administración da Xunta de Galicia, acorda:
Primeiro.-Engádese unha disposición transitoria décima ao IV Convenio colectivo único para o persoal laboral da Xunta de Galicia, co seguinte contido:
«Como consecuencia do disposto no acordo de ordenación e mellora do emprego público no ámbito da Administración da Xunta de Galicia (asinado o día 21 de abril de 2008 pola Administración e as organizacións sindicais: CIG, CC.OO. e UGT), excepcionalmente ao persoal laboral que superou os procesos selectivos derivados da OPE do ano 2005 poderáselle ofertar destino provisional con carácter voluntario. Quen opte por non elixir destino provisional, e non lle corresponda quedar noutra situación administrativa, será nomeado persoal laboral fixo da Xunta de Galicia na categoría que teña superado, quedando na situación de suspensión do contrato establecida no artigo 45.1º a) do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores. A dita suspensión de mutuo acordo rematará coa elección de destino definitivo para o persoal que superou os procesos da OPE 2005 nas categorías correspondentes».
Segundo.-Esta disposición transitoria entrará en vigor o mesmo día da súa publicación no Diario Oficial de Galicia.
RESOLUCIÓN do 23 de maio de 2008 pola que se procede á publicación das subvencións concedidas en virtude da Orde do 12 de decembro de 2007 pola que se establecen as bases reguladoras das axudas destinadas a actividades de fomento da prevención de riscos laborais na Comunidade Autónoma de Galicia no exercicio de 2008.
CONSELLERÍA DE TRABALLO — III. OUTRAS DISPOSICIÓNS — 30/06/2008

En cumprimento do disposto no artigo 15 da Lei 9/2007, do 13 de xuño, de subvencións de Galicia, e do artigo 7º da Orde do 12 de decembro de 2007, pola que se establecen as bases reguladoras das axudas destinadas a actividades de fomento da prevención de riscos laborais na Comunidade Autónoma de Galicia no exercicio de 2008, procédese á publicación das subvencións concedidas en virtude da devandita orde para o ano 2008.
Obxecto da axuda: as axudas teñen como obxecto subvencionar as actividades de fomento da prevención de riscos laborais recollidas no número 2 do artigo 3 da orde de referencia, que establece como actuacións subvencionables as seguintes:
-De formación, destinadas aos traballadores/as galegos/as.
-Estudos e traballos técnicos relacionados coa seguridade e saúde laboral.
-Realización de ferramentas prácticas para implantación de actuacións en seguridade e saúde laboral.
-De investigación e de prospección dirixidas á mellora da prevención de riscos laborais, así como estudos de condicións de traballo en sectores concretos de actividade económica.
-De difusión, sensibilización e intercambio de experiencias (conferencias, xornadas, seminarios e publicacións):
a) De difusión normativa e técnica, en relación coa Lei de prevención de riscos laborais e normativa de desenvolvemento.
b) De sensibilización empresarial para investimento específico en prevención de riscos laborais.
c) De intercambio de experiencias e boas prácticas en seguridade e saúde laboral.
Norma reguladora: Orde do 12 de decembro de 2007 pola que se establecen as bases reguladoras das axudas destinadas a actividades de fomento da prevención de riscos laborais na Comunidade Autónoma de Galicia no exercicio de 2008 (Diario Oficial de Galicia nº 250, do 28 de decembro de 2008).
Crédito orzamentario: 2.122.000  (dous millóns cento vinte e dous mil euros) recollido na aplicación orzamentaria 16.04.324B.481.1 (2.062.000 ) e na aplicación orzamentaria 16.04.324B.444.0 (60.000 ) dos orzamentos xerais da Comunidade Autónoma de Galicia para o ano 2008.
Beneficiarios da subvención e importe da mesma: véxase anexo.
Santiago de Compostela, 23 de maio de 2008.
P.D. (Disposición adicional segunda da Orde 12-12-2007)
Pilar Cancela Rodríguez
Directora xeral de Relacións Laborais
Ver referencia pdf "12500D010P040.PDF"